Út er kominn bæklingur um holsjárskoðanir á meltingarvegi sem ber titilinn Listin að spegla meltingarveginn . Undirtitill er : Holsjárskoðanir og holsjáraðgerðir . Höfundar hans eru Ásgeir Theodórs yfirlæknir og Guðjón Leifur Haraldsson læknanemi . Í bæklingnum er að finna helstu upplýsingar sem varða speglanir á meltingarvegi og nýjustu rannsóknir og aðgerðir sem hægt er að gera í gegnum holsjárskoðunartæki . Bæklingurinn er ætlaður unglæknum , læknanemum , heilsugæslulæknum og öðrum sérfræðingum en einnig hjúkrunarfræðingum og öðrum heilbrigðisstéttum . Bæklingurinn er til sölu á meltingarsjúkdómadeild St. Jósefsspítala í Hafnarfirði og veita læknaritarar nánari upplýsingar : Guðrún Gunnarsdóttir ( netfang : gudrun@stjo.is ) og Alma Jónsdóttir ( netfang : alma@stjo.is ) , sími 555 3888 , bréfsími 565 3255 .